﻿ PROIECTE DE CERCETARE PROIECT DE CERCETARE FINALIZAT: STUDIUL NAŢIONAL ÎN POPULAŢIA GENERALĂ PRIVIND CONSUMUL DE TUTUN, ALCOOL ŞI DROGURI RUXANDA ILIESCU MILICA GEORGESCU Agenţia Naţională Antidrog (ANA) a încheiat, în anul 2015, proiectul de cercetare privind consumul de droguri în România, concretizat într-un studiu, lansat în luna aprilie 2015 şi publicat în revista Studii în domeniul drogurilor , volumul 2, ISSUE 1. Acest studiu este al patrulea din seria cercetărilor realizate de Agenţia Naţională Antidrog, începând cu anul 2003, în conformitate cu metodologia standard, recomandată de Observatorul European de Droguri şi Toxicomanie , care permite comparabilitatea datelor la nivel european. Astfel de studii se aplică la intervale de minimum trei ani, considerându-se că schimbarea comportamentului de consum nu are loc într-o perioadă de timp mai scurtă. În cele ce urmează ne propunem să prezentăm succint metodologia utilizată, scopul, obiectivele, metodele şi tehnicile de cercetare folosite, precum şi importanţa acestui tip de studii în contextul evaluării fenomenului drogurilor. Deoarece un astfel de studiu furnizează informaţia de bază în evaluarea situaţiei, monitorizarea tendinţelor, identificarea priorităţilor, planificarea şi evaluarea politicilor de răspuns, studiul în populaţia generală ( General Population Survey ) reprezintă unul dintre cei cinci indicatori epidemiologici cheie utilizaţi în aprecierea fenomenului drogurilor. Urmărindu-se obţinerea de informaţii privind dimensiunea şi tendinţele consumului în rândul populaţiei generale (15–64 ani), studiul a fost realizat pe un eşantion naţional de 5 700 persoane, de cetăţenie română, cu domiciliul stabil în România, cu vârsta cuprinsă între 15 şi 64 ani, la care s-au adăugat 1 500 de tineri cu vârsta cuprinsă între 15 şi 34 ani, selectaţi din municipiul Bucureşti, reprezentând o supraeşantionare la nivelul acestei zone şi pentru această categorie de populaţie. Metoda de eşantionare a fost una probabilistică, stratificată, multistadială şi sistematică, variabilele de stratificare fiind: judeţul, mediul de rezidenţă, grupa de vârstă și sexul. Adresele de contact ale autorilor: Ruxanda Iliescu, Milica Georgescu , Agenţia Naţională Antidrog, B-dul Unirii, nr. 37, bloc A4, sector 3, 030823, Bucureşti, România, email: ruxanda.iliescu@ ana.gov.ro; milica.georgescu@ana.gov.ro. CALITATEA VIEŢII, XXVII, nr. 2, 2016, p. 161–169 162 RUXANDA ILIESCU, MILICA GEORGESCU 2 La nivel naţional, eşantionul a avut o marjă maximă de eroare de +/–1,2%, la un nivel de încredere de 95%. Selecţia localităţilor a fost realizată aleator în fiecare strat, iar selecţia respondenţilor s-a făcut aleator pentru fiecare localitate, grupă de vârstă şi sex, din lista cu persoanele care întruneau caracteristicile respective din localităţile selectate. Tabelul nr. 1 Caracteristicile sociodemografice ale populaţiei din eşantion (%) Sexul Masculin 49,8 Feminin 50,2 Grupa de vârstă (ani) 15–24 22,6 25–34 28,9 35–44 19,0 45–54 13,9 55–64 15,6 Status marital Singur 42,4 În cuplu 57,6 Mediul de rezidenţă Rural 33,7 Urban 66,3 Status ocupaţional Activ economic 52,9 Inactiv economic 47,1 Nivel educaţional cel mult studii gimnaziale 16,0 studii liceale şi postliceale 55,0 studi universitare şi postuniversitare 29,0 Sursa: ANA, Studiul în populaţia generală , 2013. Colectarea datelor s-a realizat în perioada noiembrie–decembrie 2013, utilizându-se metoda anchetei sociologice prin chestionar autoaplicat şi interviul faţă în faţă. Perioadele de referință, considerate pentru stabilirea consumului, au fost: prevalența de-a lungul vieţii, în ultimele 12 luni/ultimul an, respectiv în ultimele 30 de zile/ultima lună. În scopul surprinderii unei imagini cât mai exacte asupra caracteristicilor consumatorilor de droguri, dar și a modelelor de consum, au fost realizate ample analize asupra consumului de droguri licite și ilicite în România, în funcție de tipul substanței consumate, din perspectiva trăsăturilor sociodemografice ale respondenților, precum și din cea a disponibilității drogurilor sau a circumstanțelor debutului în consum. 3 STUDIUL NAŢIONAL: CONSUM DE TUTUN, ALCOOL, DROGURI 163 Potrivit rezultatelor studiului, în anul 2013, prevalenţa consumului de-a lungul vieţii al oricărui drog ilicit în populaţia generală din România a înregistrat valoarea de 6,6%, în timp ce, prevalenţa consumului în ultimul an a fost de 3,2%, iar cea în ultima lună, de 1,4%. Grafic 1 Prevalenţa consumului de droguri ilicite în România 7 6,6 6 5 4,3 4 3,6 3 2,5 1,7 2 1,11,81 0,4 0,10 2007 2010 2013 Prevalenţa de-a lungul vieţiiPrevalenţa în ultimul anPrevalenţa în ultima lună Sursa: ANA, Studiul în populaţia generală , 2013. De asemenea, în funcţie de grupa de vârstă, cele mai mari prevalenţe, indiferent de perioada de timp analizată, se înregistrează în grupa de vârstă 15–24 ani – 10,9%, confirmând rezultatele studiilor anterioare, conform cărora acest segment de vârstă prezintă cel mai mare risc de consum. Cea mai mică prevalenţă a consumului experimental al oricărui drog ilicit se înregistrează pentru categoria de vârstă 45–54 ani, respectiv 2,5%. În ceea ce privește nivelul educaţional, cele mai mari valori ale prevalenţelor se înregistrează în rândul persoanelor cu studii universitare şi postuniversitare (prevalenţa consumului de-a lungul vieţii – 8,3%, respectiv, prevalenţa consumului în ultimul an – 2,9%), exceptând prevalenţa în ultima lună, pentru care cea mai mare valoare se înregistrează în rândul persoanelor care au absolvit cel mult studiile gimnaziale (1,7%). Pe de altă parte, populaţia din mediul urban a declarat că a consumat un drog ilicit într-un număr de aproximativ opt ori mai mare, comparativ cu persoanele care locuiesc în mediul rural, indiferent de perioada de timp considerată pentru calculul prevalenţelor. Conform rezultatelor cercetării, pentru oricare dintre cele trei perioade de referință, se înregistrează consumul a cel puțin unui drog ilicit în toate regiunile ţării. Cele mai mari valori se observă în Regiunea Bucureşti-Ilfov, iar cele mai mici 164 RUXANDA ILIESCU, MILICA GEORGESCU 4 valori se înregistrează în Regiunea Sud-Vest a României. Regiunea Sud-Est prezintă cel de-al doilea nivel al prevalenţelor, între Regiunea Vest şi Nord-Vest diferenţele fiind foarte mici. Regiunea cu cel mai mare consum experimental de droguri ilicite este Bucureşti-Ilfov cu o prevalenţă de 13,9%, urmată de Regiunea Sud-Est cu 6,5%, Regiunea Vest cu 6,2% şi de Regiunea Nord-Vest cu 4,2%. Cel mai mic consum se înregistrează în Regiunea Sud-Vest cu 0,9%. Harta 1 Prevalenţa consumului de droguri ilegale, la nivel regional Sursa: ANA, Studiul în populaţia generală, 2013. Dintre toate drogurile ilicite analizate, canabisul înregistrează cele mai mari prevalențe ale consumului, indiferent de perioada de timp luată ca referință, continuând să fie cel mai consumat drog în România: 4,6% din populaţia generală cu vârsta cuprinsă între 15 şi 64 ani declarând că a experimentat consumul de canabis, din care, 2%, în ultimul an, şi 1%, în ultima lună. După canabis, pe poziţia a doua în „topul” celor mai consumate droguri în România, se situează substanţele noi cu proprietăţi psihoactive, cunoscute şi sub denumirea de „etnobotanice”. Astfel, 2% din populaţia generală cu vârsta cuprinsă 5 STUDIUL NAŢIONAL: CONSUM DE TUTUN, ALCOOL, DROGURI 165 între 15 şi 64 ani, inclusă în eşantion, a experimentat consumul de substanţe noi cu proprietăţi psihoactive, în timp ce, doar 0,3% dintre persoanele intervievate au declarat consum de substanţe noi cu proprietăţi psihoactive în ultimul an. Totodată, pe fondul absenței consumului actual de astfel de substanțe, se poate lua în considerare un real declin al acestui model de consum. Al treilea drog „preferat” de români este ecstasy , pentru acesta, rezultatele studiului indicând faptul că 0,9% din populaţia generală cu vârsta cuprinsă între 15 şi 64 ani a declarat consumul său cel puţin o dată în viaţă, în timp ce, 0,3% dintre respondenţi au recunoscut un astfel de consum în ultimul an, iar 0,1%, în ultima lună. În privința drogurilor licite, consumul de produse alcoolice înregistrează cel mai înalt nivel al prevalenţei consumului de droguri în populaţia României, 80,1% dintre respondenți menționând consum de-a lungul vieții, 65% consum în ultimul an, în timp ce, peste jumătate (52,6%) dintre participanţii la studiu au declarat că au consumat băuturi alcoolice în ultima lună. Totodată, fumatul ţigaretelor cu tutun înregistrează cel de-al doilea nivel al prevalenţei consumului de droguri în populaţia României. Astfel, un procent de 62,5% dintre cei intervievaţi au fumat cel puţin o dată de-a lungul vieţii, 36,2% dintre aceştia declarând că fumează zilnic. Schema 1 Tendinţe ale consumului de droguri ilegale în România Sursa: ANA, Studiul în populaţia generală , 2013. 166 RUXANDA ILIESCU, MILICA GEORGESCU 6 Pentru consumul de medicamente (tranchilizante, sedative şi antidepresive), la nivelul populaţiei generale, se identifică o prevalenţă a consumului de-a lungul vieţii de 8,2%, în timp ce, consumul acestora fără prescripție este menţionat de 2,5% dintre respondenţi. De asemenea, sunt prezentate tendințe ale consumului de substanțe psihoactive atât la nivel național, cât și european. Dacă ne referim la nivel național pentru consumul de droguri, prin compararea valorilor, obținute în cadrul studiilor efectuate în anii 2007, 2010 și 2013, pentru cele trei tipuri de prevalențe, demersul analitic este de natură să evidențieze modificările survenite la nivel național pentru diferitele categorii de droguri analizate. Dintre concluziile reieșite din această analiză, pot fi menţionate: • deşi se înregistrează o creştere a consumului oricărui drog ilicit, în comparaţie cu studiul anterior, rata de creştere a acestui tip de prevalenţă s-a diminuat considerabil. Astfel, dacă în 2007, se înregistra o creştere de 2,52 ori a acestui tip de consum, în 2013, se observă o creştere de doar 1,5 ori. În schimb, atât pentru consumul recent, cât şi pentru cel actual, comparativ cu studiul din 2010, se înregistrează o scădere a acestor prevalenţe: 2,5% în 2013, faţă de 3,6% în 2010, respectiv 1,1% în 2013, faţă de 1,8% în 2010, ceea ce indică o diminuare a consumului de droguri ilicite din ultimul an, respectiv din ultima lună; • în ceea ce priveşte consumul de canabis, acesta înregistrează creşteri semnificative pentru toate tipurile de prevalenţă, cea mai importantă fiind pentru consumul actual, care este de 10 ori mai mare faţă de 2010. Din analiza efectuată la nivelul fiecărei regiuni de dezvoltare economică, au rezultat uşoare diferenţieri ale tipologiei drogurilor consumate, precum şi niveluri diferite ale prevalenţelor consumului, prezentate sintetic în cele ce urmează: • Regiunea Bucureşti-Ilfov: cel mai consumat drog la nivelul acestei regiuni este canabisul, cu o prevalenţă de-a lungul vieţii de 10%, acesta fiind urmat de noile substanţe psihoactive, cu 3,9% şi de ecstasy, cu 1,7%; • Regiunea Centru: canabisul este, de asemenea, drogul cel mai consumat, cu o prevalenţă de-a lungul vieţii de 1,6%, acesta fiind urmat de ecstasy, cu 0,9% şi, cu aceeaşi prevalenţă – 0,7% – de amfetamine şi ketamină; • Regiunea Nord-Est: cele mai consumate droguri sunt: canabis – cu o prevalenţă de-a lungul vieţii de 1,5%, noi substanţe psihoactive – 0,8% şi cocaină/ crack – 0,4%; • Regiunea Nord-Vest: în topul celor mai consumate droguri de-a lungul vieţii, se află: canabisul –2,5%, noile substanţe psihoactive – 1,5% şi cocaina/ crack – 0,6%; • Regiunea Sud: se observă un consum diversificat de droguri, dar cu valori ale prevalenţelor foarte mici. Singurele droguri care au prevalenţe de-a lungul vieţii peste pragul de 0,5% sunt: canabis – cu o prevalenţă de 1,6%, noi substanţe psihoactive – 1,1%, ecstasy – 0,7%, cocaină/ crack – 0,5%; 7 STUDIUL NAŢIONAL: CONSUM DE TUTUN, ALCOOL, DROGURI 167 • Regiunea Sud-Est: cele mai mari valori înregistrate de consumul experimental sunt pentru: canabis – 5,2%, noi substanţe psihoactive – 1,7%, cocaină/crack – 1,1%, ecstasy – 1,1%; • Regiunea Sud-Vest: pe tipuri de droguri, consumul experimental înregistrează următoarele valori: canabis – 0,4%, metadonă – 0,2%, noi substanţe psihoactive – 0,2%, ecstasy – 0,1%; • Regiunea Vest: la nivelul acestei regiuni, consumul de-a lungul vieţii în funcţie de tipul drogului consumat înregistrează cele mai mari valori ale prevalenţei pentru: canabis – 2,9%, noi substanţe psihoactive – 2,1% şi, cu aceeaşi prevalenţă – 0,6% – ketamina şi amfetaminele. Grafic 2 Prevalenţa de-a lungul vieţii a consumului de droguri, în Regiunea Bucureşti-Ilfov1 drog ilicit116,2orice drog ilicit213,9orice drog ilicit312,9orice 10canabis 3,9SNPP 1,7ecstasy crack1,5cocaină/ 1,1solvenţi 0,9LSD 0,7heroină halucinogene0,7ciuperci 0,5ketamină 0,5amfetamine 0,3GHB 0,2metadonă Sursa: ANA, Studiul în populaţia generală , 2013. Pentru a completa imaginea problematicii studiate cu situaţia existentă la nivel european, în cadrul raportului de cercetare sunt prezentate date rezultate din studii similare de prevalență, efectuate la nivelul majorităţii țărilor europene. 1 În categoria orice drog illicit 1 , au fost incluse: canabis, ecstasy, cocaină, crack, amfetamine, ciuperci halucinogene, heroină, solvenţi şi inhalante, LSD (acid lisergic dietilamid), ketamină, metadonă, GHB (acid Gama HidroxiButiric, cunoscut sub numele de „drogul violului”). În categoria orice drog illicit 2 , pe lângă substanţele menţionate anterior au mai fost incluse şi noile substanţe psihoactive (SNPP). În categoria orice drog illicit 3 , substanţele de la categoria a doua au fost completate cu tranchilizante sau sedative (fără prescripţie medicală). 168 RUXANDA ILIESCU, MILICA GEORGESCU 8 Astfel, prin prezentarea dimensiunii europene a consumului de droguri, rezultatele studiului în populaţia generală din România sunt plasate în context european, fiind pentru prima dată când sunt reunite astfel de date într-o lucrare de acest gen. Sunt realizate numeroase analize comparative pentru prevalenţele înregistrate la nivelul statelor europene, în funcţie de diferite tipuri de consum – experimental, recent, actual ‒ pentru droguri, precum: canabis, cocaină, ecstasy, amfetamine, LSD, alcool şi tutun. În urma acestor analize, rezultă că, pentru majoritatea drogurilor ilicite, România se află printre ţările cu prevalenţa cea mai mică, excepţie făcând consumul experimental de ecstasy, pentru care România se plasează deasupra mediei europene. De asemenea, în cazul consumului de tutun de-a lungul vieţii şi al celui din ultimul an, România înregistrează valori ale prevalenţei situate peste media europeană. Grafic 3 Prevalenţa de-a lungul vieţii a consumului de canabis – tendinţe la nivel european 40 35 30 25 20 15 10 5 0 Danemarca Franţa Marea Britanie ANA,CehiaSursa: Studiul în populaţia generală , 2013. Spania finalulOlandaLa lucrării, pornind de la rezultatele studiului, sunt prezentate o serie concluziiIrlandade şi recomandări deosebit de utile pentru elaborarea politicilor de Germaniaprevenire a consumului de droguri, pentru ca la finalul lucrării, să fie inserate Italianumeroase tabele, care conţin sub formă sintetică rezultatele studiului. De aceea, Norvegia lucrarea reprezintă o sursă bibliografică valoroasă pentru toţi cei care doresc să Finlanda Media europeană Slovenia Croaţia Suedia Belgia Austria Letonia Polonia Lituania Slovacia Cipru Portugalia Grecia Ungaria Bulgaria România Malta Turcia 9 STUDIUL NAŢIONAL: CONSUM DE TUTUN, ALCOOL, DROGURI 169 studieze fenomenul drogurilor din România, facilitând, prin intermediul datelor furnizate, o documentare deplină asupra tuturor aspectelor referitoare la consumul de droguri. Abordarea din perspectivă sociologică a relaţiei dintre consumul de droguri și caracteristicile sociodemografice ale consumatorilor de droguri, complementaritatea analizelor, şi nu în ultimul rând comparaţiile realizate pentru prima dată la nivel regional, național, cât și european, fac din această lucrare un reper în studierea problematicii drogurilor şi deschid căi noi de analiză pentru specialiştii din acest domeniu. BIBLIOGRAFIE ANA (Agenţia Naţională Antidrog), Studiul naţional în populaţia generală privind consumul de tutun, alcool şi droguri GPS – 2013 , în „Revista Studii în domeniul drogurilor”, vol. 2, nr. 1, 2015, disponibil online la http://www.ana.gov.ro/studii/Raport%20GPS%202013%20site.pdf. ANA (Agenţia Naţională Antidrog), Situaţia în domeniul drogurilor – 2003 , 2004. ANA (Agenţia Naţională Antidrog), Prevalenţa consumului de droguri în România – Studiu în populaţia generală 2007 , Raport studiu, 2008. ANA (Agenţia Naţională Antidrog), Raport Naţional privind situaţia drogurilor în România – 2007 , 2008. ANA (Agenţia Naţională Antidrog), Raport Naţional privind situaţia drogurilor în România – 2010 , 2011. ANA (Agenţia Naţională Antidrog), Studiul naţional în şcoli privind consumul de tutun, alcool şi droguri ESPAD – 2011 , Raport de cercetare – consum de droguri, 2013. Decorte, T., Mortelmans, D., Tieberghien, J., De Moor, S., Drug use: an overview of general population surveys in Europe , EMCDDA, 2009. European Monitoring Centre for Drugs and Drugs Addiction (EMCDDA), Improving the Comparability of General Population Surveys on Drug Use in the European Union , Lisbon, EMCDDA, December 1997. European Monitoring Centre for Drugs and Drug Addiction. (EMCDDA), Co-ordination of an expert working group to develop instruments and guidelines to improve quality and comparability of general population surveys on drugs in the EU, Follow up of EMCDDA project CT.96.EP.08 (CT.97.EP.09), Lisbon, EMCDDA, September 1999. European Monitoring Centre for Drugs and Drug Addiction (EMCDDA), Methodological study to compare the effect of different methods of data collection on the prevalence of self-reported drug use in General Population Surveys , PROJECT CT.97.EP.02, Lisbon, EMCDDA, 2000. European Monitoring Centre for Drugs and Drug Addiction (EMCDDA), Handbook for surveys on drug use among the general population , EMCDDA project CT.99.EP.08 B, Lisbon, EMCDDA, August 2002. European Monitoring Centre for Drugs and Drug Addiction (EMCDDA), Technical Implementation and Update of the European Union Databank on National Population Surveys on Drug Use and Carrying Out a Joint Analysis of Data Collected, EMCDDA project CT.00.EP.14, Lisbon, EMCDDA, December 2002. European Monitoring Centre for Drugs and Drug Addiction (EMCDDA) Raportul european privind drogurile – Tendinţe şi evoluţii , Lisabona, 2014. 